RÁMCOVÁ DOHODA O POSKYTOVANÍ SERVISNÝCH SLUŽIEB CRZ č. ..........

uzatvorená v zmysle § 269 ods. 2 zákona č. 513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**1. Zmluvné strany**

# (1) Objednávateľ

# názov: LESY Slovenskej republiky, štátny podnik

# Odštepný závod lesnej techniky

# sídlo: Mičinská cesta 33, 974 01 Banská Bystrica

# IČO: 360 383 51

# DIČ: SK 2020087982

# IČ DPH: SK2020087982

# zastúpený: Ing. Peter Brezina, riaditeľ OZ lesnej techniky

# bankové spojenie: VÚB Banská Bystrica

# číslo účtu v tvare IBAN: SK3902000000000009409312

# (ďalej len „Objednávateľ“)

# (2) Zhotoviteľ

# názov:

# sídlo:

# IČO:

# DIČ:

# IČ DPH:

# zastúpený:

# bankové spojenie:

# číslo účtu v tvare IBAN:

# zapísaný v Obchodnom registri

# (ďalej len „Zhotoviteľ“)

Čl. 1 **Preambula**

1. Objednávateľ a zhotoviteľ uzatvárajú **rámcovú dohodu o poskytovaní servisných služieb** ako výsledok procesu verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. xxxxxxxxxx dňa xxxxx202x pod značkou xxxx-MST (ďalej len „verejná súťaž“).

Čl. 2 **Predmet rámcovej dohody**

1. Predmetom rámcovej dohody je **poskytovanie servisných služieb**, ktorými sa pre účely tejto rámcovej dohody rozumie najmä servis, opravy, údržba a iné súvisiace servisné služby - zabezpečenie záručného a pozáručného servisu a to pre  manipulačné linky **Baljer Zembrod** (ďalej už len manipulačné linky), ktoré sú alebo v budúcnosti budú v prevádzke objednávateľa a jeho organizačných zložiek.
2. Servisné služby sa týkajú hlavne servisných úkonov predpísaných výrobcom. Zoznam poskytovaných servisných služieb a podmienky ich poskytovania sú uvedené **v prílohe č. 1 tejto rámcovej dohody** (ďalej tiež označené aj ako "servisné úkony“)**.**

Čl. 3 **Podmienky vykonania servisných služieb**

1. Zhotoviteľ sa zaväzuje vykonávať servisné služby v súlade s technologickými postupmi výrobcu pri dodržiavaní najvyšších kvalitatívnych štandardov, vynaložení potrebnej odbornej starostlivosti a výhradne s využitím originálnych alebo schválených náhradných dielcov.

2. Zhotoviteľ bude vykonávať servisné služby na základe jednotlivých objednávok objednávateľa v požadovanom rozsahu a za dohodnutú cenu a podmienok vyplývajúcich z tejto rámcovej dohody

3. Zhotoviteľ vykoná servisné služby s maximálne možnou efektívnosťou a hospodárnosťou pri dodržaní nevyhnutných potrieb pre dosiahnutie maximálnej bezpečnosti a udržanie čo najlepšieho technického stavu.

1. Zhotoviteľ zodpovedá za riadne vykonávanie servisných služieb - úkonov a tieto je povinný vykonávať s odbornou starostlivosťou prostredníctvom odborne kvalifikovaných zamestnancov, prípadne prostredníctvom odborne kvalifikovaných subdodávateľov zhotoviteľa. Vady servisných úkonov budú riešené podľa § 560 a nasledovných Obchodného zákonníka.

Čl. 4 **Lehoty**

1. Zhotoviteľ sa zaväzuje poskytnúť základný servis – pravidelné servisné prehliadky predpísané výrobcom, výmena olejov, prevádzkových kvapalín, filtrov, základných opotrebiteľných dielov, diagnostika – najneskôr do **16 pracovných hodín**  od doručenia oznámenia zhotoviteľovi o schválení zákazkového listu objednávateľom.
2. Zhotoviteľ sa zaväzuje vykonať stredné opravy – výmena čapov, kĺbov, tlmičov, ložísk, remeňov, výmena častí agregátov a jednoduchých komponentov, drobné opravárenské práce najneskôr do **40 pracovných hodín** od doručenia oznámenia zhotoviteľovi o schválení zákazkového listu objednávateľom.
3. Zhotoviteľ sa zaväzuje vykonať veľké opravy –, opravy motorov, prevodoviek, hydraulickej sústavy časti najneskôr do **30 pracovných dní** od doručenia oznámenia zhotoviteľovi o schválení zákazkového listu objednávateľom.
4. Pracovnou hodinou sa pre účely tohto článku rozumie hodina, ktorá plynie v pracovných dňoch v čase od 8.00 hod do 16.00 hod, a preto koniec lehoty na vykonanie servisnej služby (základného servisu, strednej opravy) sa bude určovať počítaním času len v pracovných hodinách.
5. Zhotoviteľ je povinný v zákazkovom liste určiť predpokladaný termín ukončenia servisnej služby tak, aby neprekročil čas stanovený v ods. 1, 2 a 3 tohto článku 4. Zhotoviteľ sa ďalej zaväzuje, že po vykonaní servisnej služby zašle zákazkový list v ktorom potvrdí vykonanie servisných služieb do 48 hodín od ich ukončenia na e-mail objednávateľa.
6. Lehota na vykonanie servisnej služby sa predlžuje v nasledovných prípadoch:
7. ak objednávateľ neposkytne súčinnosť potrebnú k vykonaniu servisnej služby
8. ak zhotoviteľovi vo vykonaní opravy v lehote bráni zhoršená dostupnosť náhradných dielov. Predĺženú lehotu je v takom prípade zhotoviteľ povinný uviesť v ponuke. O zhoršenej dostupnosti náhradného dielu musí zhotoviteľ objednávateľa informovať.

Čl. 5 **Objednávanie servisných služieb a miesto ich poskytnutia**

1. Miestami poskytnutia servisných služieb - opráv, ktoré sú predmetom tejto rámcovej dohody sú : expedičné sklady objednávateľa zriadené pri odštepných závodoch objednávateľa uvedené **v prílohe č. 4.**
2. Objednávky je objednávateľ povinný zadávať elektronicky zaslaním elektronickej správy do elektronickej schránky zhotoviteľa : [........@....sk](mailto:........@....sk). Zhotoviteľ je povinný elektronicky potvrdiť objednávku spadajúcu pod režim tejto rámcovej zmluvy **najneskôr do 16 hodín** počítaných v pracovných hodinách v zmysle čl. 4 bod.4, ktoré sa teda počítajú len počas plynutia času v pracovných dňoch v stanovenom rozpätí od doručenia objednávky. Spolu s potvrdením objednávky zašle zhotoviteľ aj zákazkový list v ktorom uvedie predbežnú cenu a predpokladaný termín ukončenia. V prípade odmietnutia objednávky je zhotoviteľ povinný v oznámení o odmietnutí uviesť konkrétny dôvod prečo nespadá pod režim tejto rámcovej dohody. Schválením zákazkového listu objednávateľom vzniká medzi zmluvnými stranami záväzkový vzťah spadajúci pod právny režim zmluvy o dielo podľa Obchodného zákonníka. V prípade ak z objednávky zhotoviteľ nebude vedieť vyhotoviť zákazkový list, je povinný v rámci stanoveného času pre potvrdenie objednávky vykonať obhliadku manipulačnej linky a objednávateľ je povinný mu poskytnúť súčinnosť v umožnení prístupu a opísaním vady respektíve požadovanej opravy.
3. Zhotoviteľ vykoná opravu manipulačnej linky na základe jednotlivej objednávky objednávateľa podľa vzájomne spísaného a podpismi oboch strán potvrdeného zákazkového listu s uvedenou predbežnou cenou a predpokladaným termínom ukončenia. Objednávateľ, resp. ním poverená osoba v zmysle ods. 5 tohto článku, je povinný vyjadriť súhlas s obsahom zákazkového listu a to opatrením podpisu poverenej osoby na zákazkovom liste resp. zaslaním elektronickej správy, predmetom ktorej bude vyjadrenie súhlasu s obsahom zákazkového listu. V prípade, že zákazkový list bude objednávateľovi zaslaný elektronicky, objednávateľ tento schváli/neschváli zaslaním oznámenia elektronickou správou najneskôr do 4 pracovných hodín počítaných od okamihu (času) potvrdenia doručenia mailu príjemcom správy (objednávateľom). Zhotoviteľ je povinný zasielať elektronickú správu mailom s nastavením mailu s požiadavkou potvrdenia o doručení. Neschválenie zákazkového listu objednávateľom sa považuje za zrušenie objednávky. Nezaslanie oznámenia o schválení alebo neschválení objednávateľom zhotoviteľovi do 3 pracovných dní od doručenia zákazkového listu sa považuje za zrušenie objednávky.
4. Zmluvné strany zabezpečia neustálu aktuálnosť údajov oprávnených osôb, kontaktov a zoznamu vozidiel, zmeny sú účinné od okamihu ich písomného oznámenia druhej zmluvnej strane.

Čl. 6 **Ceny a fakturácia opráv**

1. Táto rámcová dohoda sa uzatvára na dobu určitú a to na 48 mesiacov počítaných odo dňa jej účinnosti alebo do vyčerpania celkového finančného limitu – vysúťaženej ceny na základe verejného obstarávania, ktorý je určený vo výške ....................... EUR bez DPH a to podľa toho, ktorá skutočnosť nastane skôr. Vzhľadom na inflačnú doložku uvedenú v čl. 6, ods. 3 tejto rámcovej dohody sa zmluvné strany dohodli, že v prípade, ak dôjde k zmene sadzieb uvedených v Prílohe č. 2, tak sa súčasne zmení finančný limit (navýši alebo zníži) o sumu, ktorá predstavuje zmenu (nárast alebo pokles) cien predpokladaných a ešte nedodaných servisných služieb.
2. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
3. Čas potrebný na vykonanie opravy/údržby sa bude fakturovať podľa sadzieb uvedených v Prílohe č. 2. Výška sadzieb v Prílohe č. 2 sa upraví dodatkom pre platnosť v príslušnom roku podľa nasledovnej inflačnej doložky, resp. v závislosti od priemernej miery inflácie alebo deflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Ktorákoľvek zo zmluvných strán je oprávnená z tohto dôvodu navrhnúť zmenu ceny – percentuálne zvýšenie / zníženie ceny rovnajúce sa výške priemernej miery inflácie/deflácie, pričom zmluvné strany sú oprávnené na základe tohto návrhu uzatvoriť dodatok k tejto rámcovej dohode. Zmenu ceny musí zmluvná strana písomne uplatniť najneskôr do 28.2. toho ktorého kalendárneho roka s preukázaním inflácie/deflácie odôvodňujúcej zmenu ceny. Pokiaľ nebola ani jednou zo zmluvných strán uplatnená možnosť na zmenu ceny v stanovenom termíne, tak úprava ceny vo výške priemernej miery inflácie / deflácie pre úpravu v tom ktorom roku je neprenosná do nasledujúcich rokov a toto právo zaniká neuplatnením v stanovenom čase. Na základe žiadosti zhotoviteľa objednávateľ bezodkladne vypracuje dodatok v zmysle článku 13 ods. 13. tejto rámcovej dohody, v súlade s § 18 ods. 1 písm. a) zákona č. 343/2015 Z.z. o verejnom obstarávaní v znení neskorších predpisov, ktorým dôjde k zmene prílohy č. 2 tejto rámcovej dohody. Zmenu ceny podľa tohto odseku možno uplatniť najskôr od 01.01.2026.
4. Platby za vykonané opravy a poskytnuté servisné služby uhrádza objednávateľ bankovým prevodom na základe riadne vystaveného daňového dokladu – faktúry alebo v hotovosti.

1. K faktúre zhotoviteľ priloží obidvoma zmluvnými stranami podpísaný zákazkový list a doplní prípadne protokoly z vykonanej diagnostiky a meraní.
2. Zmluvné strany sa dohodli, že vystavené faktúry sú splatné do 30 dní od dátumu ich doručenia objednávateľovi. Faktúra sa považuje za uhradenú dňom pripísania sumy na účet zhotoviteľa. Zhotoviteľ je oprávnený vystaviť faktúru po oprave najskôr v deň odovzdania vozidla objednávateľovi.
3. Zhotoviteľ sa zaväzuje informovať objednávateľa o všetkých podstatných skutočnostiach, ktoré majú vplyv na cenu alebo rozsah poskytovaných servisných služieb bezodkladne po zistení týchto skutočností zhotoviteľom.
4. Zhotoviteľ je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykoná objednávateľ úhradu pred lehotou splatnosti, pričom zhotoviteľ zároveň súhlasí s poskytnutím skonta vo výške: 1 % z fakturovanej ceny bez DPH, pričom zhotoviteľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať objednávateľovi doklad o vyčíslení skonta - finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle § 25 ods. 6 zákona č. 222/2004 Z.z. o dani z pridanej hodnoty, t.j. objednávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

Čl. 7 **Kontaktné osoby**

1. Zhotoviteľ je povinný do 3 dní od podpisu tejto rámcovej dohody písomne oznámiť určenie kontaktných osôb spolu s údajmi nevyhnutnými na realizácie elektronickej komunikácie s objednávateľom – príloha č. 3. Akékoľvek zmeny v určení údajov týkajúcich sa kontaktnej osoby nadobúdajú účinky voči objednávateľovi až po písomnom oznámení zhotoviteľa o vykonaní zmeny týkajúcej sa kontaktnej osoby.

Čl. 8 **Doručovanie**

1. Zmluvné strany sa dohodli, že akákoľvek zmluvná alebo obchodná korešpondencia bude prebiehať elektronickou poštou, listovými alebo doporučenými listovými zásielkami, pokiaľ nebolo dohodnuté inak. V prípade listových a doporučených listových zásielok je korešpondenčnou adresou adresa uvedená v záhlaví tejto Rámcovej dohody. Všetky spôsoby doručovania sú rovnocenné a majú rovnakú platnosť a záväznosť. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:
2. dňom prevzatia písomnosti;
3. v prípade odopretia prijatia písomnosti, dňom, keď jej prijatie bolo odopreté;
4. v prípade, ak adresát písomnosti nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel;
5. v prípade, ak nie je možné doručiť písomnosť na adresu uvedenú v rámcovej dohode z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

Čl. 9 **Zmluvné sankcie**

1. V prípade, ak zhotoviteľ neposkytne službu na základe objednávky a objednávateľom schváleného zákazkového listu riadne a včas, tak je povinný zaplatiť objednávateľovi zmluvnú pokutu vo výške 0,05 % z celkovej ceny uvedenej v dotknutej objednávke za každý deň omeškania, pričom cena sa určí zo zákazkového listu - predpokladaná cena servisnej služby. Pre určenie omeškania je rozhodujúci termín, ktorý určil zhotoviteľ v zákazkovom liste.
2. V prípade ak zhotoviteľ nepotvrdí objednávku a/alebo  nezašle spolu s objednávkou objednávateľovi zákazkový list s uvedením predbežnej ceny a predpokladaného termínu ukončenia, je povinný zaplatiť objednávateľovi zmluvnú pokutu vo výške 30 Eur za každý deň omeškania so splnením tejto povinnosti.
3. Ak zhotoviteľ neodstráni reklamovanú vadu do 14 kalendárnych dní, je povinný zaplatiť objednávateľovi zmluvnú pokutu vo výške vo výške 0,05 % z hodnoty reklamovaného predmetu za každý deň omeškania s vybavením reklamácie.
4. Popri zmluvnej pokute má objednávateľ aj nárok na náhradu škody v sume o ktorú táto škoda presahuje zmluvnú pokutu.

Čl. 10 **Riešenie sporov**

1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

Čl. 11 **Ukončenie zmluvy a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak objednávateľovi vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo objednávok sa považuje najmä ak :

* zhotoviteľ bude v omeškaní s plnením predmetu rámcovej dohody na základe jednotlivej objednávky o viac ako 8 pracovných dní,
* zhotoviteľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* zhotoviteľ stratil podnikateľské oprávnenie vzťahujúce sa k predmetu tejto rámcovej dohody.

1. Objednávateľ je oprávnený od tejto zmluvy odstúpiť aj v prípade, ak zhotoviteľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak zhotoviteľ od tohto iného záväzkového vzťahu odstúpil.
2. V zmysle zákona č. 343/2015 Z.z. o verejnom obstarávaní v znení neskorších predpisov je objednávateľ taktiež oprávnený odstúpiť od tejto rámcovej dohody najmä v prípadoch ustanovených v § 19 citovaného zákona.
3. Zhotoviteľ je oprávnený od tejto rámcovej dohody odstúpiť v prípade ak objednávateľ je v omeškaní so zaplatením ceny servisných služieb na základe jednotlivej faktúry o viac ako 30 pracovných dní po doručení listu, ktorým zhotoviteľ upozornil objednávateľa na omeškanie so zaplatením ceny.
4. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
5. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
6. Pred uplynutím dohodnutej doby platnosti tejto rámcovej dohody možno túto rámcovú dohodu ukončiť aj:
7. kedykoľvek písomnou dohodou zmluvných strán,
8. výpoveďou objednávateľa aj bez uvedenia dôvodu, pričom výpovedná lehota sa stanovuje na 3 mesiace, počítajúc od prvého dňa mesiaca nasledujúceho po doručení výpovede druhej strane,
9. výpoveďou zo strany zhotoviteľa aj bez udania dôvodu, pričom výpovedná lehota je 12 mesiacov a začína plynúť prvým dňom kalendárneho mesiaca nasledujúceho po doručení výpovede druhej strane.
10. Výpoveď tejto rámcovej dohody musí mať písomnú formu a musí byť doručená druhej zmluvnej strane, inak je neplatná.
11. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo objednávateľovi vzniklo pred odstúpením, napríklad z dôvodu nároku na výmenu- opravu vadného plnenia. Obdobne sa bude postupovať pri odstúpení od objednávky.
12. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými zhotoviteľovi pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

Čl. 12  **Vyššia moc**

Pokiaľ je ktorákoľvek strana tejto rámcovej dohody zbavená možnosti plniť alebo je v omeškaní s plnením akýchkoľvek svojich povinností podľa tejto rámcovej dohody v dôsledku udalosti vyššej moci, potom skutočnosť písomne ​​oznámi druhej strane hneď, ako je to možné, s podrobným popisom podstaty a všetkých relevantných záležitostí súvisiacich s takou udalosťou vyššej moci a s uvedením obdobie, po ktoré možno odôvodnene očakávať trvania zbavenia možnosti plniť alebo omeškania.

Postihnutá strana vyvinie maximálne úsilie na odstránenie či prekonanie takejto udalosti vyššej moci čo najskôr je to možné. Ak strana v plnom rozsahu a nepretržite dodržiavala svoje povinnosti vyplývajúce z tejto zmluvy, potom bude bokom z plnení svojich príslušných nesplnených povinností podľa tejto rámcovej dohody odo dňa oznámenia do doby, kedy udalosť vyššej moci prestane existovať.

2. Za vyššiu moc sa považuje prekážka, ktorá nastala nezávisle na vôli povinnej strany po uzavretí tejto zmluvy a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v dobe vzniku záväzku túto prekážku mohla predvídať, a zahŕňa najmä:

a) vojnu, vojnový stav alebo bojovnícke operácie (nech je vyhlásený vojnový stav alebo nie), inváziu, zásah cudzieho nepriateľa a občiansku vojnu,

b) povstania, revolúciu, rebéliu, vzburu, uchvátenie občianskej alebo vojenskej vlády, sprisahania, nepokoje, občiansku neposlušnosť a teroristické činy,

c) štrajk, sabotáž, blokádu, embargo, dovozné obmedzenia krajiny zhotoviteľa a Slovenskej republiky, prípadne ďalšia mimoriadna nariadenia a opatrenia vlády krajiny zhotoviteľa a Slovenskej republiky,

d) prírodné katastrofy alebo fyzickú pohromu či epidémie širokého rozsahu (t.j. minimálne v rozsahu zahŕňajúcom celé územie Slovenskej republiky a celé územie krajiny zhotoviteľa) .

3. Pre vylúčenie pochybností, udalosť vyššej moci nezahŕňa udalosti v zmysle odseku 2. tejto rámcovej dohody, ktoré trvali alebo mohli byť rozumne predvídať v čase uzavretia tejto zmluvy, neplnenie dodávateľov predávajúceho a ďalej nezahŕňa nepriaznivé klimatické podmienky (iné ako tie, ktoré sú mimoriadne nepriaznivými a ktoré sa za prípad vyššej moci považujú).

Čl. 13. **Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Práva z tejto rámcovej dohody môže zhotoviteľ postúpiť len s predchádzajúcim písomným súhlasom objednávateľa.
3. Rámcová dohoda je vyhotovená v jazyku slovenskom.

1. Neoddeliteľnou súčasťou tejto rámcovej dohody sú prílohy:
2. Zoznam servisných úkonov poskytovaných zhotoviteľom
3. Návrh na plnenie kritérií
4. Zoznam oprávnených osôb
5. Zoznam expedičných skladov a ich adresy
6. Rámcová dohoda bola vyhotovená v 4 exemplároch, pričom 2 exempláre obdrží objednávateľ a 2 exempláre zhotoviteľ.
7. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Na záväzkový vzťah založený objednávkou sa použijú ustanovenia zmluvy o dielo upravenej v § 536 a nasledovných Obchodného zákonníka.
8. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od zhotoviteľa nejaké konkrétne určené servisné služby uvedené v predmete rámcovej dohody. Konkrétne množstvo zadaných servisných služieb za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
9. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
10. Zhotoviteľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona č. 343/2015 Z.z., osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
11. Zhotoviteľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody) :

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu:

1. Zhotoviteľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 10 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Doplnenie subdodávateľa alebo zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Zhotoviteľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
4. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
5. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

V Banskej Bystrici, dňa ........................ V ..........., dňa ..................

………………………. ……………………….

# Za objednávateľa Za zhotoviteľa

# 

Príloha č. 4 – Zoznam expedičných skladov a ich adresy

|  |  |  |
| --- | --- | --- |
| **Organizačná zložka OZ** | **Expedičný sklad** | **Adresa** |
|
|
|
| OZ Karpaty | Rohožník | Kuchynská 471, 906 38 Rohožník |
| OZ Karpaty | Smolenice | Továrenská 3, 919 04 Smolenice |
| OZ Tribeč | Žarnovica | Žarnovica, Železničná 613/13 |
| OZ Tribeč | Šášovské Podhradie | Žiar nad Hronom, Šášovské Podhradie 107 |
| OZ Považie | Trenčianska Turná | Belá 188118, 913 21 Trenčianská Turná |
| OZ Sever | Lednické Rovne | Ul. Sv. Anny č. 121, Lednické Rovne |
| OZ Sever | Oščadnica | č. 752, Oščadnica |
| OZ Tatry | Zákamenné | 029 56 Zákamenné 211 |
| OZ Tatry | Čierny Váh | 032 32 Východná, Čierny Váh 3052 |
| OZ Tatry | Liptovský Hrádok | Pri úpuste 730, 033 01 Liptovský Hrádok |
| OZ Horehronie | Hronec | Hronská 540, 976 45 Hronec |
| OZ Poľana | Medzibrod | Hlavná 36, Medzibrod 97696 |
| OZ Poľana | Kriváň | Kriváň 334, Kriváň 96204 |
| OZ Poľana | Lučenec | Skladištná 5206/2, Lučenec 98401 |
| OZ Gemer | Rimavská Baňa | Rimavská Baňa 8, 980 53 Rimavská Baňa |
| OZ Východ | Betliar | Železničná 144, 049 21 Betliar |
| OZ Východ | Mníšek nad Hnilcom | 055 64 Mníšek nad Hnilcom |
| OZ Východ | Haniska | 044 57 Haniska |
| OZ Šariš | Prešov | Ku Vykládke 15/14127 , 080 06, Prešov |
| OZ Šariš | Bardejov | ul. Priemyselná č. 1448, 085 01 Bardejov |
| OZ Vihorlat | Radvaň nad Laborcom | Radvaň nad Laborcom č. 319 |